Diari Oficial de la Generalitat Valenciana


Sumari del DOGV 7941, del 21-12-2016 (2016/10757)

RESOLUCIÓ de 21 de novembre de 2016, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'Administració de Justícia, torns de promoció interna i lliure, convocades per l'Ordre JUS/2682, d'1 de desembre, i per l'Ordre JUS/2293, de 19 d'octubre, respectivament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10685


Data del document
:   21-11-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 21 de novembre de 2016, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'Administració de Justícia, torns de promoció interna i lliure, convocades per l'Ordre JUS/2682, d'1 de desembre, i per l'Ordre JUS/2293, de 19 d'octubre, respectivament. [2016/10270]  
  
De conformitat amb el que estableix la base dessetena de l'Ordre JUS/2170/2015, de 14 d'octubre (BOE 19 d'octubre) per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de Justícia, en la base 8.1.a de l'Ordre JUS/2682/2015, d'1 de desembre (BOE 15 de desembre), per la qual es convoca el procés selectiu per a l'ingrés pel sistema general d'accés per promoció interna en el Cos de Gestió Processal i Administrativa de l'Administració de Justícia i en la base 8.1.a de l'Ordre JUS/2293/2015, de 19 d'octubre (BOE 3 de novembre), per la qual es convoca el procés selectiu per a l'ingrés pel sistema general d'accés lliure en el Cos de Gestió Processal i Administrativa de l'Administració de Justícia, i fent ús de les atribucions conferides en virtut de l'article 9.2.a del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, aquesta Direcció General, resolc:  
  
  
Primer  
Fer pública la relació de places desertes en l'àmbit territorial de la Comunitat Valenciana (annex I), que s'ofereixen als aspirants que han superat el procés selectiu per a l'ingrés pels sistemes generals d'accés per promoció interna i lliure en el Cos de Gestió Processal i Administrativa convocats per les ordres JUS/2682/2015, d'1 de desembre i JUS/2293/2015, de 19 d'octubre, respectivament.  
  
  
Segon  
Les sol·licituds de destinació dels aspirants d'aquest àmbit es presentaran en el Registre General de la Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, torre 4, carrer de Castán Tobeñas, 77, 46746 València; alternativament podran presentar-se en la Direcció Territorial de Justícia d'Alacant, Rambla Méndez Núñez, 41, 03838 Alacant, o en la Direcció Territorial de Justícia de Castelló, c/ Major, 76-78, 12579 Castelló de la Plana, o per qualsevol dels mitjans establerts en l'article 16 de la Llei 39/2015, d'1 d'octubre, del procediment administratiu comú de les administracions públiques (BOE 2 d'octubre), en el termini de 20 dies naturals comptats a partir de la publicació de la relació definitiva d'aprovats en el Boletín Oficial del Estado, segons el que estableix la base 8.1.a de les convocatòries dels processos selectius, esmentades anteriorment.  
  
Tercer  
Les sol·licituds es formalitzaran segons el model que apareix com a annex II d'aquesta resolució d'acord amb les instruccions següents:  
En el model d'instància podran especificar-se fins al màxim de les places oferides, indicant l'òrgan, la localitat i la província.  
En cas de no correspondre-li cap de les destinacions especificats d'aquesta manera, se seguirà l'ordre de preferència per províncies que els interessats indiquen en el model de sol·licitud.  
Dins de cada província les destinacions seran adjudicades per l'ordre següent:  
1. Tribunals Superiors de Justícia.  
2. Audiències provincials.  
3. Fiscalies.  
4. Instituts de Medicina Legal.  
5. Deganats i serveis comuns.  
6. Jutjats d'Instrucció.  
7. Jutjats Penals.  
8. Jutjats de Vigilància Penitenciària.  
9. Jutjats de Violència sobre la Dona.  
10. Jutjats de Primera Instància.  
11. Jutjats Mercantil.  
12. Jutjats Contenciosos Administratius.  
13. Jutjats Socials.  
14. Jutjats de Primera Instància i Instrucció.  
15. Jutjats de Menors.  
16. Jutjats de Pau.  
  
Quart  
Es procedirà a l'adjudicació segons l'ordre obtingut en tot el procés selectiu  
a) Primer s'adjudicaran les destinacions als aspirants del torn de promoció interna, segons el que estableix l'article 34 del Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal al servei de l'Administració de Justícia.  
b) Una vegada adjudicada la destinació a aquests aspirants, i publicats el seu nomenament i l'adjudicació de destinació en el Boletín Oficial del Estado, s'acumularan a les places del torn lliure aquelles altres places no ocupades pels aspirants del torn de promoció interna, si han optat per quedar-se en el cos de procedència, segons el que estableixen els articles 28.3 i 29.2 del Reial Decret 1451/2005, de 7 de desembre.  
  
c) A fi que no es demore en excés l'adjudicació de destinacions als aspirants aprovats pel torn lliure, aquells aspirants del torn de promoció interna que opten per continuar en actiu en el cos de procedència, hauran de comunicar, mitjançant el formulari que es publica en la present resolució com a annex III, la seua intenció d'acollir-se a aqueixa opció, a través del fax 168 930 063 o del correu electrònic navarro\_pjh@lyf.jf en el termini de quatre dies naturals a comptar des de l'endemà de la publicació del seu nomenament i de l'adjudicació de la destinació en el Boletín Oficial del Estado.  
d) Una vegada rebuts els formularis indicats en el punt anterior i incorporades aquestes places novament a la relació de places del torn lliure, les que no hagen cobert els aspirants del torn de promoció interna pel motiu indicat en el punt b, s'adjudicarà destinació als aspirants del torn lliure, i s'especificarà en la resolució per la qual se'ls atorgue la plaça aquelles places que hagen sigut incorporades novament.  
  
Cinqué  
Cap aspirant podrà anul·lar ni modificar la seua sol·licitud una vegada acabat el termini de presentació d'aquestes.  
  
Sisé  
Si l'aspirant no formula la sol·licitud de places o si no li correspon cap de les sol·licitades, es procedirà a destinar aquest, amb caràcter forçós, a qualsevol de les places no adjudicades.  
  
Seté  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives en l'àmbit de la Comunitat Valenciana.  
  
Huité  
Les destinacions adjudicades tindran caràcter definitiu, i equivaldran a tots els efectes als obtinguts per concurs, sense que puguen participar en aquest fins que no hagen transcorregut dos anys des de la data de la resolució en què se'ls adjudique destinació definitiva. Per al còmput dels dos anys caldrà ajustar-se al que estableix el paràgraf segon de l'article 529.3 de la Llei Orgànica 6/1985, d'1 de juliol del poder judicial.  
  
Contra la present resolució, podrà interposar-se un recurs potestatiu de reposició, en el termini d'un mes, davant la Direcció General de Justícia, o el contenciós administratiu davant els jutjats contenciosos administratius de València, en el termini de dos mesos, a partir de l'endemà de la seua publicació en el Boletín Oficial del Estado  
  
València, 21 de novembre de 2016.- La directora general de Justícia: M.ª Àngels García Vidal.  
ANNEX III  
  
(Nom i cognoms)  
  
NIF:  
  
Funcionari/ària del cos gestió processal i administrativa de l'Administració de Justícia.  
  
DECLARE  
  
Que, segons el que indica el punt quart.c de la Resolució de 21 de novembre de 2016, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'Administració de Justícia, torns promoció interna i lliure, convocades per Ordre JUS/2682/2015, d'1 de desembre, i Ordre JUS/2293/2015, de 19 d'octubre, respectivament, tinc intenció d'optar per romandre en el Cos Tramitació Processal i Administrativa de l'Administració de Justícia, segons el que estableix l'article 29.2 del Reial Decret 1451/2005, de 7 de desembre.  
  
  
??, ???. d ?????????..de 2017  
  
Firma,